我去左呢間好多次，好話唔好聽，細細個就去啦。佢既茶餐好食，永無失準，炒蛋、煎蛋都好味，當然要健康就唔好去啦，係落好多油既。多士十分好食，厚片土司。至於服務，可能我分人成日都食茶餐廳，明白都係要快，多數食完就走。同埋呢間野成日都好多人，你食完最好就走啦。我都試過坐多一陣，佢都無話趕你既，唔知樓下朋友係唔係唔好彩即。唔係為d伙計辯護，係我覺得幾乎間間茶餐廳都無咩服務可言，佢d伙計應做既野都做得唔錯，我就收貨架啦。同埋，我已經十世無食佢既雙皮奶之類既東西，佢既主打已經成左係佢既茶餐啦。